ޙަސަން ޒަރީރު

އައްނަބީލު ޙަސަން ޒަރީރަކީ މޫނިމާގޭ ސީދީގެ ދަރިކަލެކެވެ. މަންމާފުޅަކީ ޝަމުސުއްދީން(3) ރަދުންގެ މެދުގޮމާ އެވެ.  

އައްނަބީލު ޙަސަން ޒަރީރު ތަޢުލީމް ޙާޞިލުކުރެއްވީ ސިލޯނުގެ އިނގިރޭސި ސްކޫލުތަކުންނެވެ. އިންޖިނޭރުކަން، އިނގިރޭސިބަސް، އުރުދޫބަސް، ސިންގަޅަބަސް، ތަމަޅަބަސް ދެނެވަޑައިގަނެއެވެ. 

ފުރުއްވި މަޤާމުތައް 
 ރޭޑިޔޯ އޮޕަރޭޓަރުކަން
 1947 – ރައްޔިތުން މަޖުލީހުގެ މެންބަރުކަން
 1958 – މަޙްކަމަތުލްޚާރިޖިއްޔާގެ ސެކެޓްރީކަން
 7 ޑިސެންބަރު 1960 – 11 ނޮވެންބަރު 1968 – ވަޒީރުއްތިޖާރާ ވައްތަމްވީންކަން
 11 ނޮވެންބަރު 1968 – 1 އޮކްޓޫބަރު 1972 – މިނިސްޓަރ އޮފް އެޑިޔުކޭޝަންކަން
 1 އޮކްޓޫބަރު 1972 – 1 ޖުލައި 1974 – މިނިސްޓަރ އޮފް ޓްރާންސްޕޯޓް އެންޑް ޑިވެލޮޕްމެންޓްކަން
 މިނިސްޓަރ އޮފް ޓްރާންސްޕޯޓްކަން ( 2 ފަހަރު ) 
 1 ޖުލައި 1974 – 5 ޖޫން 1976 – ފުރަތަމަ ފަހަރު
 11 ނޮވެންބަރު 1978 – 4 ޖޫން 1980 – ދެވަނަ ފަހަރު
 7 ޖޫން 1976 – 6 ޖަނަވަރީ 1977 – ރައީސުލްޖުމްހޫރިއްޔާގެ ނާއިބުކަން
 6 ޖަނަވަރީ 1977 – 11 ނޮވެންބަރު 1978 – މިނިސްޓަރ އޮފް ޕްރޮވިންޝަލް އެފެއާޒްކަން
 6 ނޮވެންބަރު 1958 – އައްޑުއަތޮޅު މައްސަލަ ހަމަޖެއްސުމަށް އުފެއްދި ކޮމިޓީގެ މެންބަރުކަން

 އަވަހާރަވުން 
އައްނަބީލު ޙަސަން ޒަރީރު އަވަހާރަވީ 2001ވަނަ އަހަރުގެ އޮގަސްޓު މަހުގެ 18ވަނަ ދުވަހުގެ ރޭގެ ވަގުތެއްގައެވެ. 

 މަރުޖިޢުތައް 
 ހަދާނާއި ތާރީޚްގެ ތެރެއިން - 1 ވަނަ ބައި - އަހުމަދު ނަޖީބް - 2006
 ރައީސުލްޖުމްހޫރިއްޔާގެ އޮފީހުގެ ދެންނެވުން (ނަންބަރު: 2001/48)

ޤިސްމު:ޙަޔާތުނާމާ